กฎกระทรวงกฎกระทรวงฉบับที่ ๔ (พ.ศ. ๒๕๒๓)ออกตามความในพระราชบัญญัติคนเข้าเมืองพ.ศ. ๒๕๒๒[๑] อาศัยอำนาจตามความในมาตรา ๕ มาตรา ๑๘ มาตรา ๓๕ มาตรา ๓๙มาตรา ๔๕ และมาตรา ๕๗ แห่งพระราชบัญญัติคนเข้าเมือง พ.ศ. ๒๕๒๒รัฐมนตรีว่าการกระทรวงมหาดไทย ออกกฎกระทรวงไว้ดังต่อไปนี้ข้อ ๑การยื่นรายการของบุคคลซึ่งเดินทางเข้ามาในหรือออกไปนอกราชอาณาจักรตามมาตรา๑๘ ให้บุคคลนั้นยื่นรายการตามแบบ ตม. ๖ ท้ายกฎกระทรวงนี้ข้อ ๒การยื่นคำขออนุญาตเพื่ออยู่ในราชอาณาจักรเป็นการชั่วคราวต่อไปแต่ละครั้งตามมาตรา๓๕ ให้คนต่างด้าวยื่นคำขอตามแบบ ตม. ๗ ท้ายกฎกระทรวงนี้ข้อ ๓การยื่นคำขออนุญาตเพื่อกลับเข้ามาในราชอาณาจักรอีกตามมาตรา ๓๙ ให้คนต่างด้าวยื่นคำขอตามแบบ ตม. ๘ ท้ายกฎกระทรวงนี้ข้อ ๔การยื่นคำขอเพื่อมีถิ่นที่อยู่ในราชอาณาจักรตามมาตรา ๔๕ ให้คนต่างด้าวยื่นคำขอตามแบบ ตม. ๙ ท้ายกฎกระทรวงนี้ข้อ ๕ การยื่นคำขอพิสูจน์สัญชาติไทยตามมาตรา ๕๗ให้ผู้นั้นยื่นคำขอตามแบบตม. ๑๐ ท้ายกฎกระทรวงนี้ให้ไว้ ณ วันที่ ๒๕ เมษายน พ.ศ. ๒๕๒๓ประเทือง กีรติบุตรรัฐมนตรีว่าการกระทรวงมหาดไทย[เอกสารแนบท้าย]๑.[๒]รายการของบุคคลซึ่งเดินทางเข้ามาในหรือออกไปนอกราชอาณาจักร(ตม. ๖)๒. คำขออนุญาตเพื่ออยู่ในราชอาณาจักรเป็นการชั่วคราวต่อไป(ตม. ๗)๓.[๓]คำขออนุญาตเพื่อกลับเข้ามาในราชอาณาจักรอีก (ตม. ๘)๔.คำขอเพื่อมีถิ่นที่อยู่ในราชอาณาจักร (ตม. ๙)๕. คำขอพิสูจน์สัญชาติ(ตม. ๑๐)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๑๘ มาตรา ๓๕ มาตรา ๓๙ มาตรา ๔๕ และมาตรา ๕๗แห่งพระราชบัญญัติคนเข้าเมือง พ.ศ. ๒๕๒๒บัญญัติให้ออกกฎกระทรวงกำหนดแบบรายการของบุคคลซึ่งเดินทางเข้ามาในหรือออกไปนอกราชอาณาจักรคำขออนุญาต เพื่ออยู่ในราชอาณาจักรเป็นการชั่วคราวต่อไปคำขออนุญาตเพื่อกลับเข้ามาในราชอาณาจักรอีก คำขอเพื่อมีถิ่นที่อยู่ในราชอาณาจักรและคำขอพิสูจน์สัญชาติไทยจึงจำเป็นต้องออกกฎกระทรวงนี้กฎกระทรวง ฉบับที่ ๒๑ (พ.ศ.๒๕๔๐) ออกตามความในพระราชบัญญัติคนเข้าเมือง พ.ศ. ๒๕๒๒[๔]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่รัฐบาลมีนโยบายในการอำนวยความสะดวกในการตรวจลงตราให้แก่คนต่างด้าวซึ่งประสงค์จะเดินทางเข้ามาในราชอาณาจักรเพื่อประกอบธุรกิจการลงทุนและแก่คนต่างด้าวซึ่งเดินทางเข้ามาในราชอาณาจักรแล้วประสงค์จะเดินทางออกนอกราชอาณาจักรและขออนุญาตเดินทางกลับเข้ามาอีกแต่โดยที่แบบคำขออนุญาตเพื่อกลับเข้ามาในราชอาณาจักรอีก (ตม. ๘)ที่กำหนดไว้ท้ายกฎกระทรวง ฉบับที่ ๔ (พ.ศ. ๒๕๒๓)ออกตามความในพระราชบัญญัติคนเข้าเมือง พ.ศ. ๒๕๒๒มิได้กำหนดคำขอเพื่อกลับเข้ามาในราชอาณาจักรให้เหมาะสมกับความประสงค์ดังกล่าว จึงจำเป็นต้องออกกฎกระทรวงนี้กฎกระทรวง ฉบับที่๒๘ (พ.ศ. ๒๕๔๗) ออกตามความในพระราชบัญญัติคนเข้าเมือง พ.ศ. ๒๕๒๒[๕]ข้อ ๒กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากได้มีการปรับปรุงระบบคอมพิวเตอร์ที่ใช้ในการตรวจคนเดินทางเข้ามาในหรือออกไปนอกราชอาณาจักรและระบบการตรวจข้อมูลคนโดยสารล่วงหน้าเพื่อให้การบันทึกข้อมูลบุคคลซึ่งเดินทางเข้ามาในหรือออกไปนอกราชอาณาจักรมีความสะดวกรวดเร็ว และเป็นไปด้วยความถูกต้องมากยิ่งขึ้น สมควรแก้ไขแบบรายการของบุคคลซึ่งเดินทางเข้ามาในหรือออกไปนอกราชอาณาจักร(ตม. ๖) ท้ายกฎกระทรวง ฉบับที่ ๔ (พ.ศ. ๒๕๒๓)ออกตามความในพระราชบัญญัติคนเข้าเมือง พ.ศ. ๒๕๒๒ให้มีรูปแบบและขนาดสอดคล้องกับระบบการอ่านตัวอักษรอัตโนมัติ (Intelligence Character Recognition หรือ ICR) และระบบการตรวจสอบผู้โดยสารล่วงหน้า (Advance Passenger Processing หรือ APP และ Advance Passenger Information หรือ API)จึงจำเป็นต้องออกกฎกระทรวงนี้ฐิติพร/จัดทำ๕ พฤศจิกายน ๒๕๕๘[๑] ราชกิจจานุเบกษาเล่ม ๙๗/ตอนที่ ๑๑๐/ฉบับพิเศษ หน้า ๑๘/๒๑ กรกฎาคม ๒๕๒๓[๒] รายการของบุคคลซึ่งเดินทางเข้ามาในหรือออกไปนอกราชอาณาจักรแก้ไขเพิ่มเติมโดยกฎกระทรวง ฉบับที่ ๒๘ (พ.ศ. ๒๕๔๗)ออกตามความในพระราชบัญญัติคนเข้าเมือง พ.ศ. ๒๕๒๒[๓] คำขออนุญาตเพื่อกลับเข้ามาในราชอาณาจักรอีก แก้ไขเพิ่มเติมโดยกฎกระทรวงฉบับที่ ๒๑ (พ.ศ. ๒๕๔๐) ออกตามความในพระราชบัญญัติคนเข้าเมือง พ.ศ. ๒๕๒๒[๔] ราชกิจจานุเบกษาเล่ม ๑๑๔/ตอนที่ ๕๐ ก/หน้า ๓๑/๒๖ กันยายน ๒๕๔๐[๕] ราชกิจจานุเบกษาเล่ม ๑๒๑/ตอนที่ ๔๓ ก/หน้า ๗/๖ กรกฎาคม ๒๕๔๗